**Tisztelt Adózók!**

**A 2017-ös adóévről szóló iparűzési adó bevallást Kétsoprony Község Önkormányzatának Hivatalához kell benyújtani 2018. május 31-ig.**

**Kérem, hogy a zökkenőmentes kapcsolattartás érdekéban az adó bevalláson az elérhetőségét (telefonszám, e-mail cím) feltüntetni szíveskedjék.**

Az állandó iparűzési tevékenység iparűzési adójának mértéke Kétsoprony községben

**2017.** évre vonatkozóan nem változott, mértéke az adóalap **1.7 %-a**.

**Az iparűzési adó 2018. I. félévi előleg befizetésének határideje: 2018. március 16.**

Az iparűzési adó bevallási nyomtatványok a [**www.ketsoprony.hu**](http://www.ketsoprony.hu) honlapon az Dokumentumok – Adóigazgatási iroda - kattintva érhetők el, onnan letölthetők, vagy személyesen átvehetők a Hivatalban, ügyfélfogadási időben.

**Őstermelők** vonatkozásában az SZJA törvény által biztosított adómentesség megmaradt a 600.000.-Ft árbevételt el nem érő őstermelők körében.

**Az árbevétel nem az őstermelésből származó pozitív eredmény!**

**Amennyiben az őstermelő bruttó árbevétele meghaladja a 600.000.-Ft-ot, akkor iparűzési adó bevallást kell tenni.**

**Nem kell adóbevallást benyújtani, de nyilatkoznia kell az érvényes őstermelői igazolvánnyal rendelkező őstermelőnek arról, hogy a bruttó árbevétele nem haladta meg a 600.000.-Ft-ot. Az erre vonatkozó nyilatkozat a Hivatalban kérhető, ill. a** [**www.ketsoprony.hu**](http://www.ketsoprony.hu) **honlapon az Dokumentumok – Adóigazgatási iroda- kattintva érhető el, a nyomtatvány onnan letölthető.**

**Bejelentési kötelezettsége van az őstermelőnek arra vonatkozóan is, ha tevékenységét újonnan kezdte, ill. ha tevékenységét megszüntette.**

**Felhívom a figyelmet, hogy azon őstermelő akinek állandó lakcíme és telephelye nem ugyanazon a településen van, vagy több településen van a telephelye – szántó, stb - annak az iparűzési adóbevallás elkészítésekor megosztást kell alkalmaznia.** [**www.ketsoprony.hu**](http://www.ketsoprony.hu) **- Dokumentumok – Adóigazgatási iroda - alatt a tájékoztató letölthető.**

**2016. január 01-től a Rákóczi Mezőgazdasági Szövetkezetben - integrációban - használt földterületek vonatkozásában a mezőőri járulék beszedése a Polgármesteri Hivatalban történik.**

**Kérem, hogy a mezőőri járulékkal kapcsolatos változást 15 napon belül bejelenteni szíveskedjenek. A változás bejelentésére szolgáló adatlap a www.ketsoprony.hu -Dokumentmok** – **Adóigazgatási iroda**- **alatt letölthető**, **illetve átvehető a Polg.Hivatalban.**

A fentiekkel kapcsolatban további felvilágosítás kérhető a Hivatalban

Viczián Józsefné ügyintézőtől ügyfélfogadási időben.

Ügyfélfogadási idő:

Kedd: 8-12 13-16

Szerda: 8-12 13-16

Csütörtök: 8-12 13-16

Péntek: 8-13